b'\n_START_ARTICLE_\nMePZ Jacobus Gallus\n_START_PARAGRAPH_\nMePZ Jacobus Gallus\xc2\xa0je ve\xc4\x8dglasni me\xc5\xa1ani pevski zbor iz Trsta, ki ga vodi Marko Sancin.\n_START_SECTION_\nZgodovina\n_START_PARAGRAPH_\nMePZ Jacobus Gallus deluje v okviru Glasbene matice "Marij Kogoj" v Trstu. Ustanovil ga je Stojan Kuret leta 1991 in ga vodil do leta 1993. Sestavljali so ga pevci, ki so istega leta 1991 sodelovali pri projektu Gallusovo zvo\xc4\x8dno bogastvo ob 400-letnici skladateljeve smrti. Zbor predstavlja in vrednoti predvsem slovensko glasbeno kulturno na Tr\xc5\xbea\xc5\xa1kem: v tem sledi zgledu istoimenskega predhodnika MePZ Jacobus Gallus, ki ga je do leta 1974 vodil priznani skladatelj in zborovodja Ubald Vrabec. Zbor je od leta 1991 do 1993 vodil Stojan Kuret, od 1994 do 2004 Janko Ban, od leta 2004 do 2008 Matja\xc5\xbe \xc5\xa0\xc4\x8dek, od septembra 2008 pa zbor vodi Marko Sancin.\n_START_SECTION_\nTurneje\n_START_PARAGRAPH_\nOd leta 1991 dalje je zbor opravil \xc5\xa1tevilne turneje v Italiji, Sloveniji, Avstriji, Nem\xc4\x8diji, \xc5\xa0paniji in na Mad\xc5\xbearskem. Poleg tega pa je zbor veliko pel v Italiji: v Furlaniji - Julijski krajini, v Venetu, Lombardiji, Kampaniji, Piemontu in Siciliji (glasbena izmenjava z zborom MusicAntiqua iz Sirakuze). Redno pa se udele\xc5\xbeuje mednarodnih festivalov in tekmovanj.\n_START_SECTION_\nDiskografija\n_START_PARAGRAPH_\nZbor je doslej izdal tri zgo\xc5\xa1\xc4\x8denke in sicer Na\xc5\xa1a pesem z \xc5\xbelahtnimi odsevi, s posnetki zbora na tekmovanju Na\xc5\xa1a pesem (2002), Bo\xc5\xbei\xc4\x8dno pri\xc4\x8dakovanje, bo\xc5\xbei\xc4\x8dne pesmi tr\xc5\xbea\xc5\xa1kih skladateljev (2004) ter O polno\xc4\x8di, z bo\xc5\xbei\xc4\x8dnimi skladbami skladatelja Ivana \xc5\xa0\xc4\x8deka (2007).'